b'\n_START_ARTICLE_\nSlanina\n_START_PARAGRAPH_\nSlanina je suhomesnati proizvod od dimljenog i usoljenog svinjskog mesa._NEWLINE_Slanina od sirovog svinjskog mesa, naj\xc4\x8de\xc5\xa1\xc4\x87e s trbuha, nare\xc5\xbee se na ve\xc4\x87e komade od 2 do 3 kg. Ako \xc4\x87e se slanina koristiti kao narezak, soli se dva do tri tjedna, a poslije se dimi oko dva tjedna. Slanina predvi\xc4\x91ena za kuhanje, stavi se u salamuru oko 8 do 10 dana. Zatim se dimi 6 do 8 dana. _NEWLINE_Nakon obrade, ponekad se mora i kuhati prije jela, ovisno o vrsti slanine. Sastoji se od mesnog (crveni dio) i masnog dijela (bijeli dio). Jede se dimljena, kuhana, pr\xc5\xbeena, pe\xc4\x8dena i kao dodatak drugim jelima._NEWLINE_Muslimani i \xc5\xbdidovi ne jedu slaninu svinjskog porijekla, nego rade slaninu od gove\xc4\x91eg, ov\xc4\x8djeg ili nekog drugog mesa. Meso od kojeg se radi slanina, mora se testirati protiv triheneloze. Ako i postoje uzro\xc4\x8dnici trihineloze, pravilnim postupkom prerade, dimljenjem, kuhanjem, pe\xc4\x8denjem bit \xc4\x87e uni\xc5\xa1teni._NEWLINE_Dimljenjem, slanina dobiva karakteristi\xc4\x8dan okus, miris te zlatno-\xc5\xbeutu boju. Dim ima antioksidativni i bakteriocidni u\xc4\x8dinak.  Dobro obra\xc4\x91ena slanina ima \xc4\x8distu povr\xc5\xa1inu bez plijesni, pravilan oblik; mesnati dijelovi su svijetlocrvene do tamnocrvene boje, a masno tkivo plasti\xc4\x8dno i bijele boje._NEWLINE_Suhomesnati proizvodi sli\xc4\x8dni slanini su: panceta, \xc5\xa1unka i pr\xc5\xa1ut.'